






















1. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ 


1. VAISTINIO PREPARATO PAVADINIMAS

Mometasone Furoate Sandoz 50 mikrogramų/dozėje nosies purškalas, suspensija
Mometazono furoatas

2. VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename išpurškime yra 50 µg mometazono furoato.


3. PAGALBINIŲ MEDŽIAGŲ SĄRAŠAS

Sudėtyje taip pat yra dispersinės celiuliozės, glicerolio, natrio citrato, citrinų rūgšties monohidrato, polisorbato 80, benzalkonio chlorido, išgryninto vandens.


4. FARMACINĖ FORMA IR KIEKIS PAKUOTĖJE

Nosies purškalas (suspensija)
140 išpurškimų, 1 buteliukas


5. VARTOJIMO METODAS IR BŪDAS (-AI)

Vartoti į nosį. Prieš vartojimą švelniai sukratykite.
Prieš vartojimą perskaitykite pakuotės lapelį.


6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Purškiklio antgalio nebadykite.
[image: ]

8. TINKAMUMO LAIKAS

Tinka iki: mm/MMMM


9. SPECIALIOS LAIKYMO SĄLYGOS

Negalima užšaldyti.


10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11. LYGIAGRETUS IMPORTUOTOJAS 

Lygiagretus importuotojas UAB „Lex ano“.


12. LYGIAGRETAUS IMPORTO LEIDIMO NUMERIS

Lyg.imp.Nr.: LT/L/18/0596/001


13. SERIJOS NUMERIS

Serija:


14. PARDAVIMO (IŠDAVIMO) TVARKA

Receptinis vaistas.


15. VARTOJIMO INSTRUKCIJA

Vienu metu atidaryti tik vieną buteliuką. Pradėto vartoti purškalo tinkamumo laikas – 2 mėnesiai.
Paspauskite purkštuvą 10 kartų prieš purkšdami pirmąją dozę arba du kartus, jeigu 14 dienų ar ilgiau purkštuvas buvo nenaudojamas, kol išpurškimas taps tolygus.


16. INFORMACIJA BRAILIO RAŠTU

mometasone furoate sandoz


17. UNIKALUS IDENTIFIKATORIUS – 2D BRŪKŠNINIS KODAS

<2D brūkšninis kodas su nurodytu unikaliu identifikatoriumi.>
<Duomenys nebūtini.> 

18. UNIKALUS IDENTIFIKATORIUS – ŽMONĖMS SUPRANTAMI DUOMENYS

<PC: {numeris} [vaistinio preparato kodas]
SN: {numeris} [nuoseklusis numeris]
NN: {numeris} [nacionalinis kompensacijos rūšies kodas arba kitas nacionalinis vaistinio preparato identifikacinis numeris]>

<Duomenys nebūtini.>


-------------------------------------------------------------------------------------------------------------------------------
Gamintojas: Lek Pharmaceuticals d.d., Verovškova 57, 1526 Ljubljana, Slovėnija arba Lek Pharmaceuticals d.d., Trimlini 2D, 9220 Lendava, Slovėnija arba S.C. Sandoz, S.R.L., Str. Livezeni nr. 7A, RO-540472 Targu-Mures, Rumunija.

Perpakavo BĮ UAB „Norfachema“.
Perpakavo UAB „Entafarma“.

Perpak.serija:

Lygiagrečiai importuojamas vaistinis preparatas skiriasi nuo referencinio vaistinio preparato tinkamumo laiku ir laikymo sąlygomis: referencinio vaistinio preparato tinkamumo laikas – 3 metai, vaistą laikyti ne aukštesnėje kaip 25 C temperatūroje; lygiagrečiai importuojamo vaistinio preparato tinkamumo laikas – 2 metai.

1.  PAKUOTĖS LAPELIS
[bookmark: _Toc129243138][bookmark: _Toc129243263]
Pakuotės lapelis: informacija vartotojui

Mometasone Furoate Sandoz 50 mikrogramų/dozėje nosies purškalas, suspensija
Mometazono furoatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje
1.	Kas yra Mometasone Furoate Sandoz ir kam jis vartojamas
2.	Kas žinotina prieš vartojant Mometasone Furoate Sandoz
3.	Kaip vartoti Mometasone Furoate Sandoz
4.	Galimas šalutinis poveikis
5.	Kaip laikyti Mometasone Furoate Sandoz
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Mometasone Furoate Sandoz ir kam jis vartojamas

Kas yra Mometasone Furoate Sandoz
Mometasone Furoate Sandoz nosies purškalo sudėtyje yra mometazono furoato, kuris priklauso vaistų grupei, vadinamai kortikosteroidais. Įpurkštas į nosį mometazono furoatas gali padėti sumažinti uždegimą (nosies gleivinės patinimą ir dirginimą), čiaudulį, nosies niežulį, užgulimą ar varvėjimą.

Kam vartojamas Mometasone Furoate Sandoz
Šienligė ir nuolatinis alerginis rinitas
Mometasone Furoate Sandoz yra skirtas suaugusiesiems bei 3 metų ir vyresniems vaikams šienligės (dar vadinama sezoniniu alerginiu rinitu) ir nuolatinio rinito simptomams šalinti.

Šienligė, pasireiškianti tam tikru metų laiku, yra alerginė reakcija, kurią sukelia įkvėptos medžių, žolių arba piktžolių žiedadulkės, taip pat pelėsių bei grybelių sporos. Nuolatinis rinitas pasireiškia bet kuriuo metų laiku, jo simptomus gali sukelti padidėjęs jautrumas namų dulkių erkėms, gyvūnų plaukams (ar pleiskanoms), paukščių plunksnoms ar tam tikriems maisto produktams. Mometasone Furoate Sandoz mažina nosies gleivinės paburkimą ir dirginimą, todėl sumažėja čiaudulys, nosies niežulys, užgulimas ar varvėjimas, kurį sukėlė šienligė ar nuolatinis rinitas.

Nosies polipai
Mometasone Furoate Sandoz yra skirtas vyresniems nei 18 metų suaugusiesiems nosies polipų gydymui.

Nosies polipai yra mažos nosies gleivinės išaugos ir įprastai pasireiškia abiejose nosies landose. Mometasone Furoate Sandoz, slopindamas nosies gleivinės uždegimą, priverčia polipus palengva mažėti, todėl mažėja kvėpavimą sunkinantis nosies užgulimo pojūtis.

Mometasone Furoate Sandoz vartoti negalima:
· jeigu yra alergija (padidėjęs jautrumas) mometazono furoatui arba bet kuriai pagalbinei šio vaisto medžiagai (jos išvardytos 6 skyriuje);
· jeigu nosyje yra neišgydyta infekcija. Purškiant Mometasone Furoate Sandoz, kai Jūsų nosyje yra neišgydyta infekcija, tokia kaip paprastoji pūslelinė, infekcija gali pasunkėti. Prieš pradėdami gydymą šiuo purškalu Jūs turite palaukti, kol infekcija išnyks;
· jeigu Jūsų nosis yra neseniai operuota arba sužeista. Jūs galėsite vaistą vartoti tik nosiai sugijus.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Mometasone Furoate Sandoz:
· jeigu sergate ar esate sirgęs tuberkulioze;
· jeigu organizme yra bet kokia infekcija;
· jeigu vartojate geriamųjų arba švirkščiamųjų kortikosteroidų;
· jeigu sergate cistine fibroze.

Vartodami Mometasone Furoate Sandoz pasitarkite su savo gydytoju:
· jeigu Jūsų imuninė sistema yra nusilpusi (jeigu esate neatsparus infekcijoms) ir turėjote kontaktą su sergančiuoju tymais arba vėjaraupiais. Jūs turite vengti bendrauti su minėtomis infekcijomis užsikrėtusiais žmonėmis;
· jeigu Jūsų nosyje arba gerklėje yra infekcija;
· jeigu jau vartojate šį vaistą keletą mėnesių ar ilgiau;
· jeigu nosyje ar gerklėje nuolat jaučiate dirginimą.

Kortikosteroidų turinčius nosies purškalus vartojant ilgą laiką ir didelėmis dozėmis, dėl vaisto patekimo į visą organizmą gali pasireikšti šalutinis poveikis.

Jeigu Jums niežti arba yra sudirgusios akys, gydytojas gali Jums rekomenduoti kitokį gydymą kartu su Mometasone Furoate Sandoz.

Vaikams
Vartojamas didelėmis dozėmis ilgą laiką kortikosteroido turintis nosies purškalas gali sukelti tam tikrą šalutinį poveikį, pavyzdžiui, sulėtinti vaiko augimo tempą.

Rekomenduojama reguliariai matuoti ilgą laiką į nosį purškiamais kortikosteroidais gydomo vaiko ūgį ir pastebėjus bet kokių pokyčių, pranešti savo gydytojui.

Kiti vaistai ir Mometasone Furoate Sandoz
Jeigu vartojate arba neseniai vartojote kitų vaistų, įskaitant vaistus, įsigytus be recepto, arba dėl to nesate tikri, apie tai pasakykite gydytojui arba vaistininkui.

Jeigu vartojate kitus arba geriamuosius, arba švirkščiamuosius kortikosteroidų preparatus nuo alergijos, gydytojas gali patarti nebevartoti jų, kai Jūs pradėsite gydytis Mometasone Furoate Sandoz. Kai kurie žmonės gali pastebėti, kad nutraukus geriamųjų ar injekcinių kortikosteroidų vartojimą, jie kenčia nuo kai kurių nepageidaujamų poveikių, tokių kaip sąnarių ar raumenų skausmas, silpnumas ar depresija. Jums taip pat gali atrodyti, kad atsirado kitokios alergijos, pavyzdžiui, niežulys, ašarojimas ar raudonos ir niežtinčios odos dėmės. Jeigu Jums pasireikštų bet kuris iš šių reiškinių, kreipkitės į savo gydytoją.

Vartojant kai kuriuos vaistus, gali sustiprėti Mometasone Furoate Sandoz poveikis ir, jeigu jūs vartojate tuos vaistus (įskaitant kai kuriuos vaistus nuo ŽIV, pvz., ritonavirą, kobicistatą), jūsų gydytojas gali pageidauti atidžiai stebėti jūsų būklę.

Nėštumas ir žindymo laikotarpis
Apie Mometasone Furoate Sandoz vartojimą nėščioms moterims informacijos nėra arba jos yra labai mažai. Ar mometazono furoato patenka į motinos pieną, nėra žinoma.

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Vairavimas ir mechanizmų valdymas
Apie Mometasone Furoate Sandoz poveikį gebėjimui vairuoti ir valdyti mechanizmus informacijos nėra.

Mometasone Furoate Sandoz sudėtyje yra benzalkonio chlorido
Mometasone Furoate Sandoz sudėtyje yra benzalkonio chlorido, kuris gali sukelti nosies dirginimą.

Mometasone Furoate Sandoz visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką. Nevartokite didesnės dozės arba nepurkškite dažniau ar ilgiau, nei nurodė gydytojas.

Šienligės ir nuolatinio alerginio rinito gydymas

Suaugusiems žmonėms ir vyresniems nei 12 metų vaikams

Įprasta dozė yra po du įpurškimus į kiekvieną nosies landą vieną kartą per parą.

· Simptomams išnykus gydytojas gali patarti Jums sumažinti dozę.
· Jeigu gydymo šiuo vaistu metu būklė negerėja, reikia kreiptis į savo gydytoją, kuris gali dozę padidinti iki didžiausios. Maksimali paros dozė yra po keturis įpurškimus į kiekvieną nosies landą vieną kartą per parą.

Vaikams nuo 3 iki 11 metų amžiaus

Įprasta dozė yra po vieną įpurškimą į kiekvieną nosies landą vieną kartą per parą.

Kai kuriems pacientams Mometasone Furoate Sandoz pradeda lengvinti simptomus per 12 valandų po pirmosios dozės, tačiau visa gydymo nauda per pirmąsias dvi dienas gali būti nepastebima. Dėl to, norėdami pasiekti visapusišką gydymo naudą, Jūs ir toliau turėsite reguliariai vartoti šį vaistą.

Jeigu Jūs ar Jūsų vaikas labai kenčia nuo šienligės, Jūsų gydytojas gali patarti pradėti gydymą Mometasone Furoate Sandoz likus kelioms dienoms iki žydėjimo sezono pradžios, kadangi tai padės išvengti šienligės simptomų atsiradimo.

Nosies polipai

Vyresni nei 18 metų suaugusieji

Įprasta pradinė dozė yra po du įpurškimus į kiekvieną nosies landą vieną kartą per parą.

· Jeigu po 5‑6 gydymo savaičių ligos simptomai nekontroliuojami, dozę galima padidinti iki po du išpurškimus į kiekvieną nosies landą du kartus per parą. Vos tik simptomai tampa kontroliuojami, gydytojas Jums gali patarti dozę sumažinti.
· Jeigu po 5‑6 savaičių gydymo du kartus per parą vartojamomis dozėmis simptomai nepalengvėja, Jūs turite kreiptis į savo gydytoją.

Nosies purškiklio paruošimas vartojimui

Mometasone Furoate Sandoz nosies purškalas yra uždengtas saugančiu nuo dulkių dangteliu, kuris apsaugo antgalį ir išlaiko jį švarų. Prisiminkite, kad dangtelį reikia nuimti prieš purškiant, o įsipurškus – vėl uždėti.

Prieš pirmąjį purškiklio panaudojimą jį reikia „užtaisyti“ - pripildyti 10 kartų paspaudžiant, kol į aplinką bus išpurkšta vientisa dulksna.
1. Buteliuką švelniai supurtykite.
1. Paimkite jį taip, kad smilius ir didysis pirštas būtų ant purškiklio viršaus, o nykštys - ant buteliuko dugno. Purškiklio antgalio nebadykite.
1. [image: Figure1]Nukreipkite purškiklio antgalį nuo savęs ir paspauskite pirštais purškiklį 10 kartų, kol bus išpurkšta vientisa dulksna.1 pav. 

Jeigu purškiklis nenaudojamas 14 dienų arba ilgiau, prieš tolimesnį vartojimą jį reikia „užtaisyti“ iš naujo 2 paspaudimais, kol vientisa dulksna išpurškiama į aplinką.

Kaip naudotis nosies purškikliu

1. Švelniai supurtykite buteliuką ir nuimkite apsauginį dangtelį (žr. 1 pav.).2 pav.

1. [image: Figure2]Ramiai išsišnypškite nosį.
1. Vieną nosies landą užspauskite pirštu, o į kitą įkiškite purškiklio antgalį (žr. 2 pav.). Galvą palenkite šiek tiek į priekį laikydami buteliuką vertikalioje padėtyje.
1. Ramiai įkvėpdami pro neužspaustą nosies landą, VIENĄ KARTĄ pirštais paspauskite purkštuvą. 
1. Iškvėpkite pro burną. Jeigu reikia, dar kartą įkvėpkite antrąjį įpurškimą į tą pačią nosies landą, kaip nurodyta 4 punkte.
1. [image: Figure3]Ištraukite purškiklio antgalį iš nosies ir iškvėpkite pro burną.3 pav.


1. Į kitą nosies landą purkškite, kaip nurodyta 3 - 6 punktuose (žr. 3 pav.).

Pasinaudoję purškikliu, kruopščiai nuvalykite jo antgalį švaria servetėle arba audinio gabalėliu ir užmaukite apsauginį dangtelį.


Kaip valyti nosies purškiklį

· Kad Jūsų purškiklis gerai veiktų, būtina jį reguliariai valyti.
· Nuimkite apsauginį dangtelį ir švelniai nutraukite purškalo antgalį.
· Dangtelį ir antgalį nuplaukite šiltu vandeniu ir nuskalaukite po tekančia srove.
· Nebandykite antgalio atkimšti kišdami segtuką ar kokį kitą aštrų daiktą, nes taip darydami galite pažeisti antgalį, dėl ko nebegalės būti išpurkšta reikiama vaisto dozė.
· Leiskite dangteliui ir antgaliui nudžiūti šiltoje vietoje.
· Vėl uždėkite antgalį ant buteliuko ir užmaukite apsauginį dangtelį.
· Prieš naudodami pirmą kartą po valymo, purškalą vėl reikia „užtaisyti“ 2 paspaudimais.

Pavartojus per didelę Mometasone Furoate Sandoz dozę

Pavartojus didesnę dozę nei nurodyta, pasakykite gydytojui.

Kartais dėl ilgalaikio arba didelių steroidų dozių vartojimo organizme gali sutrikti kai kurių hormonų apykaita. Tai gali paveikti vaikų augimą ir vystymąsi.

Pamiršus pavartoti Mometasone Furoate Sandoz

Pamiršus šį nosies purškalą pavartoti laiku, tai reikia padaryti tuoj pat, kai tik prisimenama, po to vartoti įprastai. Negalima vartoti dvigubos dozės norint kompensuoti praleistą dozę.

Nustojus vartoti Mometasone Furoate Sandoz

Kai kuriems pacientams Mometasone Furoate Sandoz turėtų pradėti palengvinti simptomus per 12 valandų po pirmosios dozės, tačiau visa gydymo nauda gali nepasireikšti ir per dvi dienas. Labai svarbu, kad Jūs vartotumėte savo nosies purškalą reguliariai. Nenutraukite gydymo, net jeigu jaučiatės geriau, nebent taip daryti nurodė Jūsų gydytojas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Pavartojus šio vaisto gali atsirasti ūmi padidėjusio jautrumo (alerginė) reakcija. Šios reakcijos gali būti sunkios. Nebevartokite Mometasone Furoate Sandoz ir nedelsdami kreipkitės medicininės pagalbos, jeigu jums pasireiškė tokie simptomai:
· veido, liežuvio ar gerklės patinimas;
· apsunkintas rijimas;
· dilgėlinė;
· švokštimas arba apsunkintas kvėpavimas.

Ilga laiką didelėmis dozėmis vartojant kortikosteroidų nosies purškalus dėl to, kad vaistas absorbuojamas į organizmą, gali pasireikšti šalutinis poveikis.

Kitas šalutinis poveikis
Šį nosies purškalą vartojant daugumai žmonių nekyla jokių problemų. Vis dėlto kai kurie žmonės po Mometasone Furoate Sandoz ar kitų kortikosteroidų nosies purškalų pavartojimo gali pastebėti, kad jie kenčia nuo žemiau išvardintų šalutinių poveikių.

Dažnas šalutinis poveikis (gali pasireikšti mažiau kaip 1 iš 10 žmonių):
· galvos skausmas;
· čiaudulys;
· kraujavimas iš nosies [labai dažnas (gali pasireikšti daugiau kaip 1 iš 10 žmonių) pasireiškė nosies polipais sirgusiems žmonėms, gydytiems Mometasone Furoate Sandoz dozuojant po du išpurškimus į kiekvieną nosies landą du kartus per parą];
· nosies ar gerklės skausmas;
· opos nosyje;
· kvėpavimo takų infekcija.

Dažnis nežinomas (negali būti įvertintas pagal turimus duomenis):
· akispūdžio padidėjimas (glaukoma) ir (arba) katarakta, sukelianti regėjimo sutrikimus;
· nosies landas atskiriančios nosies pertvaros pažaida;
· skonio ir kvapo jutimo pokyčiai;
· pasunkėjęs kvėpavimas ir/ar švokštimas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą. 

· Šį vaistą laikykite vaikams nepastebimoje ir nepasiekiamoje vietoje.
· Negalima užšaldyti.
· Ant etiketės, dėžutės ir buteliuko etiketės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.Pradėto vartoti purškalo tinkamumo laikas – 2 mėnesiai. Vienu metu atidaryti tik vieną buteliuką.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Mometasone Furoate Sandoz sudėtis

· Veiklioji medžiaga yra mometazono furoatas. Kiekviename išpurškime yra 50 mikrogramų mometazono furoato (monohidrato pavidalu).
· Pagalbinės medžiagos yra dispersinė celiuliozė, glicerolis, natrio citratas, citrinų rūgštis monohidratas, polisorbatas 80, benzalkonio chloridas, išgrynintas vanduo.

Mometasone Furoate Sandoz išvaizda ir kiekis pakuotėje

Mometasone Furoate Sandoz yra nosies purškalas (suspensija).
Kiekviename buteliuke yra 140 išpurškimų.

Gamintojas
Lek Pharmaceuticals d.d.,
Verovškova 57,
1526 Ljubljana,
Slovėnija

arba

Lek Pharmaceuticals d.d.,
Trimlini 2D, 9220 Lendava, 
Slovėnija

arba

S.C. Sandoz, S.R.L.,
Str. Livezeni nr. 7A,
RO-540472 Targu-Mures, 
Rumunija

Lygiagretus importuotojas 
UAB ,,Lex ano”
Naugarduko g. 3, 
LT-03231 Vilnius
Lietuva

Perpakavo 
BĮ UAB „Norfachema“
Vytauto g. 6, Jonava
Lietuva

arba

UAB „Entafarma“
Klonėnų vs. 1
Širvintų r. sav.
Lietuva

Registruotojas eksportuojančioje valstybėje yra Sandoz Ltd, Frimley Bussiness Park, Frimley, Camberley, Surrey, GU16 7SR, Jungtinė Karalystė.


[bookmark: _GoBack]Šis pakuotės lapelis paskutinį kartą peržiūrėtas 2018-02-02.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistinis preparatas skiriasi nuo referencinio vaistinio preparato tinkamumo laiku ir laikymo sąlygomis: referencinio vaistinio preparato tinkamumo laikas – 3 metai, vaistą laikyti ne aukštesnėje kaip 25 C temperatūroje; lygiagrečiai importuojamo vaistinio preparato tinkamumo laikas – 2 metai.

